Tibi atya

Sablon:Kitalált személyek-lények infobox
**Tibi atya** egy kitalált karakter a Facebook nevű közösségi hálózatban. Megformálói szerint, akik vidéki egyetemistaként indították a Facebook-oldalt, egy részeges, pedofil, trágár és meglehetősen alpárian viselkedő, lecsúszott pap. A mára kocsmafenntartó (Humbák Művek: Budapest, Erzsébet krt. illetve Pécs, Rákóczi út), (online) borkereskedő és webáruház-branddé kinőtt, több céget (Humbák Földe Kft., Humbák Művek Kft., Fröccsművek Kft.) magában foglaló vállalkozás ügyvezetője dr. Tóth Máté (bár többnyire sem az arcát, sem a hangját nem vállalja, amikor sajtónyilatkozatot ad; és jobban szeret írásban megnyilvánulni), más esetekben, „marketingesként” megjelölve, Tóth Bence nyilatkozik. A vállalkozás további tagjai - a teljesség igénye nélkül - Csonka Balázs valamint Patkó Dömötör volt pszichológushallgató és Szilvásy (László) József.

A róla szóló történetek egyéb szereplőivel együtt (akiknek jó részére szintén jellemző valamilyen deviáns magatartási forma) hangsúlyozottan fiktív személy, akinek alakját kitalálói szórakoztatási céllal hozták létre 2012 decemberében, állításuk szerint azért, hogy így tartsanak görbe tükröt a társadalomnak.

Azóta Tibi atya internetes mémmé vált, Facebook-oldalát több mint egymillióan követik.

Tibi atya – anonimitásukat őrző – megalkotói korábban az *Exszakasz* nevezetű viccblog szerkesztői voltak.

2017. június 15-én, reggel Tibi atya Facebook-oldalát a szerkesztő rövid ideig elérhetetlenné tette, az akkor a magyar médiára szerinte jellemző komolytalanság ellen tiltakozva.

## Megjelenése

Tibi atya megjelenítéséhez eredetileg Stephen Valenta ferences lelkész képeit használták. A fotókat személyiségi jogok miatt 2013 decemberétől grafikákkal helyettesítik. A napszemüveges, kezében poharat tartó papot ábrázoló grafikát megalkotói szabadalmi hivatalban is levédették.

## Szolgálati helye

A kitalált egyházi személy szolgálati helye kezdetben – véletlenszerű választás eredményeként – Máriakálnok település volt. A község polgármestere, Tóásóné Gáspár Emma azonban kifogásolta, hogy a blogbejegyzések rossz hírét keltik a „régi vallásos hagyományokat [őrző]” falunak, és 2013 májusában bejelentést tett a rendőrségen a létrehozók ellen, akik válaszul bejelentették, hogy a fiktív pap „kiköltözik” Máriakálnokról a szintén fiktív Humbákfalvára; aktivitásának azóta is ez a település a helyszíne.

## Márkanévként

 Fájl:Tibi atya Fröccsöntő Vörösvári Napok.jpg
A facebookos népszerűség idővel arra ösztönözte a kitalálókat, hogy kísérletet tegyenek arra is, hogy bevételt is nyerjenek a márkanévből. Ennek folyományaként jött létre előbb a Humbák Művek Kft., mint a márka mögötti gazdasági tevékenységért felelős szerveződés, majd 2016 elején a Humbák Művek nevű italozó az Erzsébet körúton. Tibi atya logója alatt 2014 óta már saját márkás, PET-palackos bor is megjelenik, a Humbák Művek Kft. és a mátraaljai Molnár és Fiai Pincészet együttműködése keretében. A Humbák Művek vidéki rendezvényhelyszínekre történő kitelepülést is vállal, 2017-ben pedig a Sziget fesztiválon is megtalálható volt.

## Kocsmastop

2017-ben bontakozott ki Erzsébetvárosban a nagy közéleti vihart kavart és népszavazással lezáruló „bulinegyed / kocsmastop”-vita. A konfliktus oka az volt, hogy a helyi lakosságot egyre inkább zavarta a városrész „bulinegyeddé” (kocsmakerületté) alakulása, a piszok (hányás), szemét, az éjjeli zaj és a közbiztonság romlása, valamint, hogy a szórakozóhelyek tulajdonosai a szemét eltakarítását lényegében az önkormányzattal fizettetik meg. A mulatóhely-lobbi a Tibi-atya érdekeltségében álló Patkó Dömötör vezérletével szervezett tüntetést az önkormányzat által bevezetni kívánt korlátozó intézkedések (korai zárás, további kocsmák nyitása) ellen, az „atya” oldalán ugyanő meglehetősen támadó cikkben pocskondiázta a kocsmastopért tüntető civilek vezetőit. A vitáét lezáró népszavazás végül érvénytelenül zárult a részvételi korlát el nem érése miatt.

## További információk

* Tibi atya a Facebookon
* Tibi Atya univerzum és legendárium - http://unciklopedia.org/wiki/Tibi\_atya
* Horváth Zsófia: *Miért csinálod, Tibi Atya?*. 888.hu.

1. ↑  *habony leigazolta Tibi atyát is bayer mellé*. 24.hu.
2. ↑ 2,0 2,1 2,2 Sablon:Cite web
3. ↑ Sablon:Cite web
4. ↑ Sablon:Cite web
5. ↑ Shop.humbakmuvek.hu
6. ↑ Hrenko.blog.hu.
7. ↑ Media20.blog.
8. ↑ Nemzeti cégtár
9. ↑ [1]
10. ↑ Tibiatya.blogstar.hu.
11. ↑ Sablon:Cite web
12. ↑ http://www.partyponty.hu/posts/4591-exkluziv-interju-tibi-atyaval
13. ↑ A fészbuker.hu oldal adatbázisa a legtöbb napi rajongót szerzett facebook-oldalakról. Hozzáférés: 2015. november 21.
14. ↑ Sablon:Cite web
15. ↑ http://www.nlcafe.hu/szabadido/20170615/tibi-atya-facebook-torles/
16. ↑ Sablon:Cite web
17. ↑ 17,0 17,1 http://hvg.hu/enesacegem/20150304\_Egyszeri\_poenbol\_kerekedett\_utos\_brandde
18. ↑ Sziget2017: Tibi atya biztosította a fesztivál eddigi egyetlen igazi ellenkulturális pillanatát urbanplayer.hu (Hozzáférés: 2017. október 4.)
19. ↑  [2]
20. ↑  Palkó Dömötör (Tibi atya): *Döntött a népszavazás, a biulinegyed marad!* Tibiatya.blogstar.hu.